ddrg/super_eurlex huggingface dataset:
2.1.11.

Sąjungos ilgalaikio vystymosi strategija iki 2020 m. apima nepakankamai ilgą laikotarpį ir yra nebereali; be to, ji išskaidyta ir vadovaujantis dabartiniais metodais nebeįmanoma kontroliuoti procesų. Be to, šiuo laikotarpiu buvo priimti septyniolika pagrindinių darnaus vystymosi tikslų, susijusių su darniu vystymusi, kurie suteikė Europos Komisijai galimybę pradėti valdymo sistemos ir priemonių peržiūrą rengiant platesnę ir ilgalaikę strategiją.
3.4.

Prieš paskelbiant dokumentų rinkinį būta skirtingų nuomonių dėl SESV 295 straipsnio kaip teisinio pagrindo tinkamumo. Buvo manoma, kad bus aktyviau atliekami tiek poveikio vertinimai, tiek vykdomos konsultacijos su suinteresuotaisiais subjektais ir prieš priimant deleguotąjį aktą bus privaloma konsultuotis su valstybių narių ekspertais. Be to, siekta sumažinti deleguotųjų aktų „svarbiausiose sritys“ (angl. key areas), nors ši sąvoka tebelieka neaiški. Be to, atrodo, kad F. Timmermans pats privalėjo „tvirtinti“ visus pasiūlymus dėl deleguotųjų aktų.
4.3

Prieš krizę Europos laivybos pramonės pardavimai tradicinėse rinkose siekė apie 80 proc., o besiformuojančiose 20 proc. 40-60 proc. sumažėjusį pardavimą tradicinėse rinkose, kuris dar labiau sumažėjo dėl dabartinio sąstingio, tik šiek tiek kompensavo išaugęs pardavimas besiformuojančiose rinkose. Be to, nemažai „žemiausio lygio“ pramoginių laivų gamintojų (pvz., plūdriųjų konstrukcijų ir pripučiamų valčių) negali rasti naujų galimybių realizuoti produkciją besiformuojančiose rinkose, kuriose šios rūšies produktai nėra paklausūs (dėl kainos arba dėl to, kad šių šalių mažas ir vidutines pajamas gaunančiuose segmentuose nėra laivybos kultūros). Taigi Europos laivybos pramonei šiose rinkose tenka susidurti ne su konkurencingumo, o veikiau su paklausos problema.
6.2.1

Transportas yra bene daugiausiai darbo vietų turintis sektorius regione. Socialinės ir darbo rinkos sąlygos daugumoje Vakarų Balkanų šalių yra nestabilios, čia vyrauja didelis nedarbas, skurdas ir darbingo amžiaus gyventojų migracija, be to, socialinės apsaugos sistemos yra pernelyg apkrautos. Geležinkelių sektoriuje per dešimtmetį darbo jėgos sumažėjo apie 50 proc. (13). Kiekviena šalis turėtų įgyvendinti geležinkelių reformą: mažinti darbuotojų skaičių, privatizuoti krovinių operatorius ir uždaryti nepelningas vietos linijas (14). Todėl geležinkelių transporto liberalizavimo planai turės įtakos užimtumui ir darbo sąlygoms.
1.4

Civilinės saugos srityje EESRK palankiai vertina tai, kad Europos Komisijai per trumpą laiką pavyko sukurti ne tik regioninio, bet ir tarptautinio masto Europos solidarumo sistemą ir aprūpinti ją reikalingomis priemonėmis. Tai ne tik padeda veiksmingai suteikti pagalbą nelaimės metu, bet ir po to tvarkant nukentėjusias teritorijas. Lisabonos sutarties naujuoju 176 C straipsniu sustiprinami tikslai, kuriuos Europos Parlamentas ir Taryba užsibrėžė šioje srityje.
5.2

Be to, buvo nustatyta, kad toks vertinimas turėtų būti atliekamas remiantis esama struktūra, būtent per horizontalius vertinimus ir sektorių ataskaitas ir per Komisijos parengtą Kardifo ataskaitą dėl ekonomikos reformos. Jame turėtų būti atsižvelgiama į rinkos struktūrą bei rezultatus, įskaitant aspektus, susijusius su užimtumu, valstybės tarnybų įsipareigojimais teikti ekonominį ir socialinį vertinimą ir piliečių bei vartotojų nuomones apie visuotinės svarbos paslaugų rezultatus ir liberalizavimo poveikį šioms paslaugoms.
8.4

Galima tikėtis, kad užimtumo augimas paslaugų sektoriuje, ypač žinioms imlių paslaugų sektoriuje, tęsis, nors bus šiek tiek mažesnis. Nepaisant to, remiantis 4 lentele, augimas bus didesnis, nei prognozuojama kitose ekonomikos srityse. Tikimasi, kad augimo dydžiai bus daug didesni naujosiose valstybėse narėse, kuriose paslaugų vystymasis prasideda nuo daug žemesnio lygio. 4 lentelė. Užimtumo tendencijos Vakarų Europos ekonomikos sektoriuose Pastaba: Vakarų Europa čia — ES15 + Norvegija + Šveicarija. Šaltinis: What has happened to the Lisbon agenda? Cambridge Econometrics Press Release, 2005 m. lapkritis.
2.2.2.14

Be to, vieningu pritarimu pagrįsta prioritetinių konkrečių temų atranka plieno programai, išdėstytai Platformos Strateginėje mokslinių tyrimų darbotvarkėje, skelbiant metinius kvietimus teikti projektus pagal RFCS plieno mokslinių tyrimų programą, turėtų sudaryti prioritetinių temų projektai, kuriems reikia didelio finansavimo ir nemažų techninių išteklių. Tada taip pat atsirastų galimybė išvengti smulkaus subsidijų paskirstymo, be to, sumažinus pasiūlymų skaičių, sumažėtų administravimo sąnaudos, svarbiausia — sutelkus išteklius projektams, kurie yra ypač svarbūs didinant plieno pramonės konkurencingumą, įgyvendinti, būtų pasiektas didesnis efektyvumas.
4.13

Be to, po Pekino Veiksmų platformos priėmimo ir Lisabonos Tarybos, per pastaruosius kelerius metus iš dalies dėl naujų rodiklių įvedimo, buvo pateikta daugiau statistikos lyčių klausimais (pvz., apie sprendimų priėmimo procesus, darbo rinką arba smurtą šeimoje), o tai leido veiksmingai analizuoti problemas ir stebėti politikos bei priemonių poveikį. Todėl statistikos atžvilgiu pažanga jau akivaizdi, net jei ir lieka dar daug ką padaryti, siekiant įvairių sričių rimtos stebėsenos. Tikslų pasiektos pažangos mastą galima nustatyti tik tuomet, jei įmanoma kiekybiškai bei kokybiškai išnagrinėti ir išanalizuoti reiškinius ir vykstančius procesus.
3.4.8

Pastaraisiais metais kilus korporacijų skandalui, visuomenės nuomonė apie korporacijas JAV tapo kritiškesnė: 77 % amerikiečių mano, kad per daug jėgos yra sukoncentruota keliose didelėse kompanijose, 62 % mano, kad verslo korporacijos gauna per daug pelno (29). Taigi korporacijų valdymas yra aktualiausias klausimas. Be konkrečių jau atliktų veiksmų arba veiksmų kuriuos planuojama atlikti, tokių kaip Sarbanes-Oxley Jungtinėse valstijose, EBPO (OECD) Korporacijų valdymo principų pakeitimas ir ES ir nacionaliniame lygmenyje atliekamų veiksmų, reikalingos bendros pastangos siekiant užtikrinti, kad korporacijų valdymas yra atliekamas atsakingai bei atsižvelgiant į visų jų akcininkų interesus.
4.5.

EESRK yra susirūpinęs dėl to, kad kai kurios valstybės narės iki šiol iš esmės ignoravo Komisijos pateiktas konkrečioms šalims skirtas rekomendacijas ir dėl to kilo skepticizmas dėl galimo požiūrio pasikeitimo ateityje. Be to, kyla abejonių dėl kai kurių valstybių narių gebėjimų įsisavinti lėšas ir EGADP investicijų pokyčius skatinančio poveikio, todėl kyla abejonių dėl jų galimo efektyvumo ir veiksmingumo. Dėl šios priežasties EESRK primygtinai ragina atidžiai stebėti padėtį.
3.8.

EESRK darbuotojų sveikatą ir saugą laiko esminiu veiksniu. Mašinų gamintojams ir projektuotojams tenka atsakomybė už principinį mašinos saugumą. Jei neįmanoma užtikrinti mašinos saugumo, negalima pradėti jos naudoti. Negalima leisti, kad žmonėms, kurie kasdien valdo mašinas, dėl to kiltų pavojus, kurio galima išvengti. Konkrečiai tai reiškia, kad mašinos turi būti saugios jas pateikiant rinkai ir per visą jų naudojimo trukmę. Būtina reguliariai tikrinti, ar laikomasi saugos taisyklių. Mašinas valdyti turi būti saugu, visi saugos ir apsaugos įtaisai turi būti sukonstruoti taip, kad nebūtų įmanoma paprastai jų apeiti arba atjungti. Be to, bet kokia likutinė rizika, kurios negalima pašalinti konstrukcinėmis priemonėmis, naudotojui ar operatoriui turi būti aiškiai atpažįstama iš ženklo ir techninės dokumentacijos, visų pirma naudojimo instrukcijų. EESRK pataria Komisijai į pasiūlymą dėl reglamento įtraukti rekomendaciją dėl būtinybės konsultuotis su darbuotojų atstovais ir saugumo pareigūnais darbo vietoje. Be to, turėtų būti aiškiai nustatyta fizinių ar juridinių asmenų atsakomybė nelaimingo atsitikimo atveju, ypač kai tai susiję su dirbtinio intelekto naudojimu.
4.9.

Be to, Energijos vidaus rinkos pažangos ataskaitoje Komisija išdėsto, kad terminiai įrenginiai, pavyzdžiui, dujinės elektrinės, skirtos šilumos ir elektros energijos gamybai kogeneracijos būdu, gali suteikti sistemai svarbaus lankstumo, tačiau blogai suprojektuoti pajėgumų mechanizmai vidaus rinką gali smarkiai iškreipti. Šiuo klausimu EESRK remiasi nuomonėje TEN/625 išdėstyta savo pozicija. Komitetas ragina Komisiją kritiškai įvertinti valstybėse narėse esančius pajėgumų mechanizmus taip pat atsižvelgiant į Elektros energijos vidaus rinkos reglamento 22 straipsnio nuostatų laikymąsi – jomis, be kita ko, numatyta 550 g CO 2 /kWh ribinė vertė.
—

teisė kiekvienam gauti valdžios institucijų turimą informaciją apie aplinką („teisė gauti informaciją apie aplinką“). Tai gali būti informacija apie aplinkos būklę, tačiau taip pat ir apie įgyvendinamą politiką ar priemones, arba apie žmonių sveikatą ir saugumą, kai tam aplinkos būklė gali daryti jiems poveikį. Prašantieji informacijos turi teisę ją gauti per vieną mėnesį nuo prašymo pateikimo ir nenurodant, kodėl prašoma tokios informacijos. Be to, valdžios institucijos įsipareigoja, vadovaujantis Konvencija, aktyviai skleisti savo turimą su aplinka susijusią informaciją,
2.6.

Nepaisant šios teigiamos tendencijos ir palankių socialinių susitarimų bei pastangų didinti darbo užmokestį ir gerinti gyvenimo laivuose sąlygas, patogumą ir telekomunikacijas, jaunimui žvejyba ir toliau atrodo nepatraukli. Viena vertus, dėl to, kad veikla vykdoma nepalankioje gamtos aplinkoje, kita vertus, dėl negalėjimo tinkamai suderinti darbą laive ir šeimos gyvenimą arba todėl, kad buvo nepakankamai informuota apie minėtus patobulinimus; tai patvirtina ir tai, kad net per pastarųjų metų ekonomikos krizę į sektorių nepavyko pritraukti jaunesnių asmenų. Nėra daug būsimų, savo įmones kuriančių verslininkų, kurie rinktųsi žvejo profesiją; kai kuriose šalyse nedidelio laivo savininkas neturi galimybės išeiti į priešlaikinę pensiją, nors ir dirba tokiomis pat sunkiomis sąlygomis kaip jo darbuotojai. Socialiniai klausimai neapsiriboja vien tik žvejybos sąlygomis laive. Taip pat reikia pagerinti gyvenimo sąlygas krante. Kai kurie tyrimai parodė, kad žvejų bendruomenėse ir mažesniuose uostamiesčiuose dažnai susiduriama su dideliu skurdu, trūksta viešųjų paslaugų, o gyvenimo sąlygos yra prastos. Be to, nepakankamai vertinamas moterų, ypač veiklą vykdyti padedančių sutuoktinių, vaidmuo. Šiems socialiniams aspektams ištirti reikia atlikti daugiau mokslinių tyrimų.
3.3.7.

EESRK taip pat atkreipia dėmesį į didelę riziką, kad bus apeinamos ES kovos su pinigų plovimu taisyklės, nes tarpininkai ir įstaigos, per kuriuos įplaukia pareiškėjų lėšos, nelaikomi įpareigotaisiais subjektais pagal 4-ąją ir 5-ąją kovos su pinigų plovimu direktyvas. Be to, ne visos valstybės narės reikalauja investuoti per nacionalinį banką, kuriam taikomos ES kovos su pinigų plovimu prievolės, o tais atvejais, kai mokėjimai atliekami grynaisiais pinigais Vyriausybinėms organizacijoms, jiems netaikomi ir ES kovos su pinigų plovimu teisės aktai.
2.1.

Kibernetinis saugumas yra viena iš pagrindinių temų ES darbotvarkėje, nes tai yra neatsiejamas institucijų, įmonių ir piliečių gynybos veiksnys, taip pat būtina priemonė pačiai demokratijai išsaugoti. Vienas didžiausią nerimą keliančių reiškinių yra vis labiau internete per automatines sistemas plintanti kenkimo programinė įranga, tokių atvejų skaičius išaugo nuo 130 tūkst. 2007 m. iki 8 mln. 2017 m. Be to, Sąjunga yra grynoji kibernetinio saugumo produktų ir sprendimų importuotoja, o dėl to kyla ekonominio konkurencingumo ir civilinio bei karinio saugumo problemų.
1.8.

Be to, kaip matyti iš įvairių Europos Komisijos dokumentų, daug trūkumų atsiranda dėl to, kad nepakankamai bendradarbiaujama įvairiais valdymo lygmenimis (nacionaliniu, regionų, vietos), kuriems pavesta įgyvendinti aplinkos teisės aktus, todėl EESRK taip pat ragina ES įtraukti pilietinę visuomenę į nuolatinę šio įgyvendinimo stebėsenos ir vertinimo veiklą.
3.4.

Siunčiančiosios ir priimančiosios institucijos ryšius palaiko ir dokumentais keičiasi elektroniniu būdu, per decentralizuotą IT sistemą, kurią sudaro nacionalinės IT sistemos, susietos saugia ir patikima ryšių infrastruktūra, tačiau nenumatyto ir išimtinio decentralizuotos IT sistemos gedimo atveju galima naudoti alternatyvias (tradicines) ryšio priemones.
3.2.1.

2 sugertis būtų veiksminga, reikia užtikrinti tvarų biomasės augimą. Aktyvi ir tvari miškotvarka ir medienos naudojimas yra pagrindiniai elementai siekiant klimato tikslų (kaip jau nurodyta NAT/655 3 medienos sugeria maždaug 1 000 kg CO 2 . Kadangi tik auganti biomasė gali sugerti CO 2 , labai svarbu nenustatyti naudojimosi miškais apribojimų, jei miškų kirtimo norma neviršija jų atsodinimo ir augimo greičio ir taikomi tvarios miškotvarkos metodai. Kad COsugertis būtų veiksminga, reikia užtikrinti tvarų biomasės augimą. Aktyvi ir tvari miškotvarka ir medienos naudojimas yra pagrindiniai elementai siekiant klimato tikslų (kaip jau nurodyta NAT/655 ( 4 ) dėl klimato ir energetikos politikos poveikio ir NAT/696 ( 5 ) dėl pastangų pasidalijimo ir LULUCF sektoriaus). Vienas mmedienos sugeria maždaug 1 000 kg CO. Kadangi tik auganti biomasė gali sugerti CO, labai svarbu nenustatyti naudojimosi miškais apribojimų, jei miškų kirtimo norma neviršija jų atsodinimo ir augimo greičio ir taikomi tvarios miškotvarkos metodai.
Padengtųjų obligacijų rinkoje šiuo metu dominuoja profesionalūs ir instituciniai investuotojai ( 16 ) . Komitetas ragina apsvarstyti, kokios priemonės yra būtinos ir pageidautinos siekiant labiau suinteresuoti privačius santaupų turinčius asmenis ir vartotojus. Šiuo požiūriu palankūs įvairūs aspektai. Padengtosios obligacijos tradiciškai ir net krizių laikotarpiu laikomos saugiu ir likvidžiu turtu; be to, vertėtų atsižvelgti į tai, kokią naudą duos dabartiniai pasiūlymai. Be to, šių obligacijų negalima gelbėti privačiomis lėšomis, o tai reikšminga privačių santaupų apsaugos požiūriu. Todėl jos taip pat atrodo tinkamesnės nei kai kurie kiti produktai ( 17 ) . Kadangi padengtosios obligacijos yra ilgalaikės priemonės, jos be abejonės bus itin tinkamos pensijų kaupimui, ir šiuo požiūriu galima paminėti pasiūlymus dėl Europos asmeninės pensijos produkto (PEPP).
5.1.

Komisijos pasiūlymą dėl Europos įrodymų pateikimo ir saugojimo orderių papildo Direktyva, kuria nustatomos teisinių atstovų skyrimo baudžiamosiose bylose suderintos taisyklės (COM (2018) 226. Įvairiose valstybėse narėse šiuo metu taikomi skirtingi metodai, susiję su įpareigojimais paslaugų teikėjams. Šis fragmentiškumas yra ypač akivaizdus elektroninių įrodymų atveju. Dėl to visos susijusios suinteresuotosios šalys atsiduria teisiškai neužtikrintoje padėtyje, o paslaugų teikėjams gali būti taikomi skirtingi, kartais tarpusavyje prieštaraujantys įsipareigojimai ir gali galioti skirtinga su tuo susijusių sankcijų taikymo tvarka, priklausanti nuo to, ar jie teikia paslaugas nacionaliniu mastu, tarpvalstybiniu mastu Sąjungos viduje, ar iš Sąjungai nepriklausančių šalių.
1.4.

Be to, investicijos euro zonoje išlieka mažesnės nei 2008 m., o dėl to taip pat prarandamas didelis gamybos potencialas daugelyje euro zonai priklausančių valstybių narių. Nuolatinis euro zonos einamosios sąskaitos perteklius su kitomis pasaulio šalimis taip pat rodo, kad vidaus paklausa šioje zonoje vis dar yra nedidelė.
4.6.

Tikras supaprastinimo kuriant IT sprendimus potencialas nėra išnaudotas. Ne visi su bendruomenės inicijuota vietos plėtra susiję subjektai dalyvavo kuriant IT priemones, todėl kilo sunkumų naudojant šias sistemas. Kuriant IT priemones, kurios bus pristatomos, turi būti pasitikima praktinėmis vietos veiklos grupių žiniomis. Vadovaujančiųjų institucijų sukurtos IT platformos turi atitikti visų su bendruomenės inicijuota vietos plėtra susijusių subjektų poreikius. Vietos veiklos grupės turi galėti naudotis lanksčiomis ir atviromis platformomis, kad galėtų įgyvendinti savo vietos plėtros strategijas atsižvelgdamos į teritorijos ypatumus. Turi būti vengiama standartizacijos.
3.6.

Naujos priemonės, pavyzdžiui, EDVF garantija ir garantijų fondas, turėtų būti naudojamos kaip dauginimo koeficientas pritraukiant privatųjį kapitalą investuoti į besivystančias šalis ir susiejant investicijas su aiškiai apibrėžtais tikslais, pavyzdžiui, su darbo vietų skaičiaus ir kokybės didinimu, produkcijos kokybės gerinimu ir valdymo praktinės patirties perdavimu privačiajam sektoriui. Be to, viešojo ir privačiojo sektorių investicijų sujungimas turi vykti skaidriai ir palaikant reikiamą pusiausvyrą, kad būtų išvengta atvejų, kai privatiesiems investuotojams tenka visa nauda, o viešasis sektorius padengia visas išlaidas. Projektų rezultatai turi būti aiškiai išmatuojami ir jiems turi būti nustatyti aiškūs kriterijai, pagal kuriuos, be kitų teigiamų rezultatų, būtų vertinama pažanga šalinant neteisėtos migracijos priežastis.
3.6.

Be to, siūlomos nuostatos, kuriomis vengiama dubliavimosi ir reikalaujama, kad kiekvienos ilgesnės nei dvidešimties jūrmylių kelionės keleivių pilietybė būtų registruojama ir pranešama kompetentingai institucijai, naudojant tas pačias priemones ir kriterijus, kurie naudojami registruojant ir perduodant duomenis apie asmenvardį, amžių ir kt. (to jau yra reikalaujama); paaiškinamos Direktyvoje 98/41/EB pateikiamos keleivių registracijos reikalavimų apibrėžtys, pavyzdžiui, kelionės trukmė; panaikinamas Direktyvos 98/41/EB reikalavimas patvirtinti keleivių registracijos sistemas; supaprastinamas ataskaitų teikimo išimčių ir (arba) lygiavertiškumo nustatymo mechanizmas pagal direktyvas 2009/45/EB ir 98/41/EB. Pasiūlyme taip pat patobulinamos atitinkamos Direktyvos 98/41/EB apibrėžtys ir reikalavimai.
3.8.

Atsižvelgiant į tai, kas pasakyta pirmiau, dėl dviejų aptariamų dokumentų galima padaryti šias pagrindines išvadas: abiejų dokumentų nuostatoms įgyvendinti reikia užtikrinti didelį koordinavimą kelete sričių, t. y. derinti turimas euro zonos vidaus ir išorės priemones siekiant tobulinti jos struktūrą ir funkcionavimą, suderinti ekonominę politiką, pasiekti sanglaudą ir konvergenciją; taip pat reikia koordinuoti euro zonai priklausančių valstybių ir bendros valiutos neturinčių šalių veiksmus (be kita ko taikant euro zonos plėtros atvejui numatytą procedūrą); be to, būtina derinti įvairias euro zonos išorės atstovavimo formas (pinigų, struktūrinės politikos, bankų sektoriaus, finansų rinkos ir ekonominės politikos klausimais). Principai, kuriais grindžiamas koordinavimas, turi remtis euro kaip bendros ES valiutos idėja.
4.4.2.

EESRK palankiai vertina Komisijos pasiūlymą daug dėmesio skirti vertinimams ir į šį procesą įtraukti kitus ES organus ir pilietinę visuomenę. Ex post vertinimai, kai lyginami iškelti tikslai ir gauti rezultatai, yra svarbi analizės priemonė, visų pirma todėl, kad, taikant teisės akto gyvavimo laikotarpio modelį, iš šių vertinimų padarytas išvadas galima tiesiogiai įtraukti į galimą poveikio vertinimą, kai tas teisės aktas persvarstomas. Palankiai vertintina tai, kad per tikslingas ir viešas konsultacijas į šį procesą siekiama įtraukti organizuotos pilietinės visuomenės, įmonių, darbuotojų ir vartotojų, kurie dažniausiai būna teisės aktų adresatai, atstovus. Vis dėlto EESRK nurodo, kad atlikti vertinimą reikėtų tik praėjus atitinkamam laikotarpiui po teisės akto įgyvendinimo, kad būtų galima gauti ir surinkti svarbių duomenų ir informacijos apie to teisės akto poveikį (30).
4.4.2.

Komisijos komunikate per mažai atsižvelgiama į tai, kokią reikšmę turi speciali atsinaujinančių energijos šaltinių išlaidų struktūra: atsinaujinančiosios energijos ir elektros kaupimo vietų ribinėms išlaidoms pasiekus nulį, didmeninės prekybos rinkos nebeteiks teigiamų kainų signalų. Dėl to galima daryti dvi prielaidas. Visų pirma, jei didmeninės prekybos kainos nerodo trumpalaikio elektros paskirstymo signalų, jie turi būti pasiekti kitais būdais, pavyzdžiui, subsidijomis. Be to, nulį siekiančios ribinės išlaidos reikalauja sukurti visiškai naujus kintamos atsinaujinančiosios energijos ir elektros kaupimo vietų refinansavimo mechanizmus.
4.3

ES didelės skiriamosios gebos palydovų duomenų (HRSD) rinka, palyginti su JAV, kur veikia bendroji rinka, yra nepakankamai išvystyta. Tvirta JAV Žemės stebėjimo pramonės pozicija yra pagrįsta pažangių technologijų palydovų sistemomis, aiškia reguliavimo sistema ir didele komercinių didelės skiriamosios gebos palydovų duomenų ir paslaugų paklausa. Be to, konkurentai iš JAV gauna MTTP naudos iš labai veiksmingos sinergijos tarp civilinės ir karinės gynybos sektoriaus. Be stiprios JAV konkurencijos, taip pat yra rimtų konkurentų Indijoje, Kinijoje, Kanadoje, Korėjoje ir Taivane, kurie į Europos rinką per duomenų pardavėjus teikia didelės skiriamosios gebos palydovų duomenis.
2.4

Norėdama pagrįsti savo pasiūlymą Komisija be kita ko teigia, kad jeigu Europos Sąjunga nesukurs šiuolaikiškos ES reglamentavimo sistemos dabar, gali būti, kad valstybės narės toliau plėtos vis skirtingesnius teisinius sprendimus, o dėl to iškils kliūčių tarpvalstybinei įstaigų, atsakingų už profesinių pensijų skyrimą, veiklai, be to, visoje ES nepavyks užtikrinti aukštesnio vartotojų apsaugos lygio ir masto ekonomijos. Komisija mano, kad tvirta ES lygmens įstaigų, atsakingų už profesinių pensijų skyrimą, reglamentavimo sistema gali paskatinti plėtoti įstaigų, atsakingų už profesinių pensijų skyrimą, veiklą tose valstybėse narėse, kuriose dabar ji praktiškai nevykdoma.
1.4

Laikinosios teisinės pagalbos srityje Komitetas teigiamai vertina tai, kad pasiūlymo dėl direktyvos principai taikomi ir asmenims, dėl kurių išduotas Europos arešto orderis. Be to, jis pritaria rekomendacijai, kurioje raginama dėti reikiamas pastangas, kad būtų labiau suderinti kriterijai, kuriais remiantis priimami sprendimai dėl teisės į teisinę pagalbą baudžiamosiose bylose. Vis dėlto Komitetas atkreipia dėmesį į tai, kad baudžiamosiose bylose teikiama teisinė pagalba negali būti apribota dėl to, kad kai kurios valstybės narės patiria biudžeto sunkumų. Be to, Komitetas kelia klausimą, ar nebūtų įmanoma Europos Sąjungos lygmeniu skirti reikiamų lėšų susidariusiai padėčiai įveikti, pavyzdžiui, tam panaudoti Europos Sąjungos fondą.
1.2

EESRK pabrėžia, jog šie pasiūlymai turi kuo skubiau pereiti visą teisėkūros procedūrą, kad atsirastų daugiau skaidrumo tikrųjų mokėjimo kortele paslaugų sąnaudų srityje ir būtų įveiktos kliūtys, trukdančios patekti į mokėjimų rinką (įskaitant daugiašalį tarpbankinį mokestį). EESRK pažymi, kad mokėjimų rinkai vis dar trūksta praktine patirtimi pagrįstos reglamentavimo sistemos, kuri leistų visiškai suderinti bendrą mokėjimų eurais erdvę (SEPA). Be to, teisinė sistema turi sudaryti sąlygas laisvai ir atvirai konkuruoti – nuo to priklauso vartotojų gerovė ir sklandus laisvosios rinkos veikimas. Europos mokėjimų rinka turi keistis, kad būtų galima taikyti naujus mokėjimo modelius ir pritaikyti technologines naujoves.
1.7

Praktiškai susiduriama su įgyvendinimo sunkumais dėl to, kad teisinės normos sausumoje ir jūroje yra skirtingos, arba dėl to, kad tam tikros dvi erdvės yra viena nuo kitos priklausomos ir tarpusavyje susijusios. Be to, problemų sprendimai gali būti siūlomi laikantis siaurų korporatyvinių interesų. Todėl reikia stengtis be jokio išankstinio nusistatymo užtikrinti legitimių interesų ir visuomenės gerovės pusiausvyrą.
3.9

Be to, apibrėžtys buvo atnaujintos ir suderintos su nauja prekybos gaminiais teisine sistema. Be to, galiojančių Europos standartų identifikavimo arba prašymo parengti Europos standartus, kuriais remiantis būtų galima daryti prielaidą, kad gaminys yra saugus, procesas buvo gerokai supaprastintas ir priderintas prie bendros standartizacijos sistemos.
5.5

Dauguma šalių iki šiol išlaikė taisykles, pagal kurias oro vežėjų kontrolinį akcijų paketą turėti ir juos kontroliuoti privalo tų šalių piliečiai; dėl to oro vežėjai netenka prieigos prie platesnio investuotojų rato ir kapitalo rinkų. The effect has been to impose an artificial industry structure on the airline sector that does not exist in other industries. Pavyzdžiui, užsieniečiai negali valdyti daugiau nei 25 % JAV oro vežėjo akcijų su balsavimo teise. Tokie nacionaliniai nuosavybės teisėms ir kontrolei taikomi apribojimai tapo akstinu susiburti trims pasauliniams oro vežėjų aljansams („Star Alliance“, „SkyTeam“ ir „Oneworld“), tiksliau – kai kuriuos jų narius paskatino sukurti bendras įmones skrydžiams tam tikrais maršrutais vykdyti. Tos įmonės tapo į pasaulinius oro vežėjus panašiausiu jų pakaitalu.